cyanic-selkie/wikianc huggingface dataset:
Knyovenagel reaksiyası
Knyovenagel reaksiyası - aldehidlərin və ya ketonların, əsas birləşmələri iştirakı ilə kondensləşməsidir. Reaksiya alman kimyaçısı Emil Knyovenagelin adını daşıyır. Bu reaksiya məşhur Perkin reaksiyası ilə eyni modifikasiyadadır və oxşar mexanizm üzrə gedir. Reaksiyanın birinci mərhələsi nukleofil birləşmə mexanizmi ilə gedir: birinci və ikinci növ amin əsasları aktiv olan metilen qrupundan proton ayırır.Əmələ gələn karbon ionu aldehid və ya ketonun karbonil qrupuna təsir edir və nəticədə su molekulları əmələ gəlir (Ona görə bu reaksiya Knyovenagel kondensasiyası). Adlanır. Nəticədə reaksiya məhsulu olaraq α, β gərginləşmiş ionlar alınır.
Burada Z-Hətta zəif əsasın ştirakında   deprotonasiyanı asanlaşdırmaq üçün güclü olan elektoakseptor qrupdur. Qüvvətli əsasın katalizator kimi iştirakı arzuedilməzdir. Çünki bu aldehid və ya ketonun özünükondensləşməsinə səbəb olur. Knyovenagel reaksiyası aralıq bir mərhələ olaraq piridinin Hanç reaksiyasına görə sintezi, Hevald reaksiyası  və Feyst-Benar sintezi kimi reaksiyalara daxildir. Bu reaksiya sayəsində zəhərli yasəmən qazı kəşf edildi.
Tətbiqi
Knyovenagel reaksiyasının parlaq bir nümunəsi, 2-metoksibenzaldehid 1-in etanoldakı N ', N-dietilbarbiturik turşu 2 ilə əsas olaraq piperidin iştirakı ilə reaksiyasıdır [6]. Reaksiya nəticəsində əmələ gələn enone 3 bir yük ötürmə kompleksidir. Knyovenagel reaksiyasından molyariyaya qarşı pereparat olan lyumefantrin istehsalında istifadə edilir  (Koatrem koponenti)[7]: Nümunə olaraq, çoxkompanentli reaksiya üçün tsikloheksandan mikrodalğalı sintez- malonitril və  3-amino-1,2,4-triazol[8]  göstərmək olar:
Xosrov Həsənzadə
Xosrov Həsənzadə (farsca:خسرو حسن‌زاده) — Azərbaycan əsilli iranlı rəssam.
Həyatı
Xosrov Həsənzadə 1963-cü ildə Tehranda azərbaycanlı fəhlə ailəsində dünyaya gəlib.
1000000 (ədəd)
Milyon (Qıs.şək. mln.) - min dəfə min, yanında altı sıfır olan ədəd 106. BS sistemində aşağıdakılara aid edilir: mega — milyonlar üçün (106) və mikro — bir milyon üçün (10−6).
Azərbaycan dilində çox sayda və ya həcmdə olan nəyisə ifadə etmək üçün də istifadə edilir.
Bir milyon mürəkkəb ədəddir. Belə ki, 1, 2, 4, 5, 8, 10, 16, 20, 25, 32, 40, 50, 64, 80, 100, 125, 160, 200, 250, 320, 400, 500, 625, 800, 1000, 1250, 1600, 2000, 2500, 3125, 4000, 5000, 6250, 8000, 10.000, 12500, 15625, 20.000, 25.000, 31250, 40.000, 50.000, 62500, 100.000, 125.000, 200.000, 250.000, 500.000, 1.000.000 ədədlərinə qalıqsız bölünür.
Ədəd
Ədəd — varlıqların miqdar və say xarakteristikası üçün istifadə olunan anlayışdır. Bu anlayış qədim insanlar arasında saymaya olan təlabatdan yaranıb, hazırda isə dəyişib zənginləşdirilərək, mühüm riyazi anlayışa çevrilib.
Riyaziyyatda mənfi rəqəmlər anlayışı borcları hesablamaq üçün orta əsrlərdə yaranıb.
Səhraabad nahiyəsi
Səhraabad nahiyəsi — XIV əsr-inzibati nahiyə. Urmiyanın bölgələrindən biri.
Tarixi
1725 ci ildə Osmanlı İmperiyasının Təbriz əyalətinin Urmiya livasının nahiyəsi.
Əhalisi
Gündüzlü Avşarı oymağı Amik ovalığından Urmiya bölgəsinə köç edən bu oymağa mənsub bir oba, Səhraabad nahiyəsinin Qavralan və Dəhnə kəndlərində yaşayırdı. Güngüli Avşarı: Urmiya mərkəz nahiyəsində eyni adlı kənddə yaşayırdılar.
NGC 3531
NGC 3531, Yeni Baş Kataloqda qeydə alınmış təkrarlanmış NGC cismidir. Göy üzündə Şir bürcü istiqamətində yerləşir. Sc tipli. tərəfindən ildə 39.62 sm (15.6 düymə) ölçülü  vasitəsilə kəşf edilmişdir.
I Feel Alive
I Feel Alive — İsrailin 2017 Avroviziya Mahnı Müsabiqəsindəki mahnısı.
İmri Ziv "I Feel Alive" mahnısı ilə İsraili Ukraynanın paytaxtı Kiyevdə keçirilən Avroviziya 2017-də təmsil etmişdir. İsrailin milli musiqi ritmlərinin də istifadə olunduğu mahnı İsrailli bəstəkarlar Dolev Ram və Penn Hazut tərəfindən yazılmışdır. Mahnı ilk dəfə 2017-ci ilin 9 mart tarixində dinləyicilərə təqdim edilmişdir.
Ehtiyacım var (mahnı)
Ehtiyacım var — azərbaycanlı müğənni Aygün Kazımovanın mahnısıdır. "SS Production" tərəfindən hazırlanan mahnının sözləri Saleh Səbat və İsmayıl Əsədova, musiqisi İsmayıl Əsədova aiddir. Klipdə dünyaca məşhur azərbaycanlı modelyer-dizayner Rüfət İsmayıl da yer almışdır. Klipin rejissoru Elmar Bayramovdur. Müğənninin makiajını Andrea Sigrist, saç düzümünü Aubrey Loots etmişdir.
Bəxtiyar Bəkirov
Bəxtiyar Yavər oğlu Bəkirov — Azərbaycan Silahlı Qüvvələrinin çavuşu, Vətən müharibəsi şəhidi.
Həyatı
Bəxtiyar Bəkirov 1981-ci il mayın 18-də Yevlax rayonunun Xaldan kəndində anadan olub.
Hərbi xidməti
Azərbaycan Ordusunun çavuşu olan Bəxtiyar Bəkirov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Suqovuşanın azadlığı uğrunda gedən döyüşlərdə savaşıb. Bəxtiyar Bəkirov sentyabrın 28-də Suqovuşan döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Bəxtiyar Bəkirov ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Bəxtiyar Bəkirov ölümündən sonra "Suqovuşanın azad olunmasına görə" medalı ilə təltif edildi.
Leşatelyerit
Leşatelyerit — mineral, SiO2.
Haqqında
Leşatelyerit təbii amorf kvars şüşəsi. Rəngi açıq boz. Parıltısı şüşəli. Sərtliyi 5,5-7. Xüsusi çəkisi 2,2. Fulquritlərdə ildırım zərbəsindən kvars qumunun əriməsi nəticəsində əmələ gəlir. Meteorit kraterində, vulkanların yaxınlığında rast gəlinir.
Rafiq Hacıyev (şəhid)
Rafiq Kərəm oğlu Hacıyev (28 may 1966; Çəmbərək rayonu, Ermənistan — 5 yanvar 1994; Xocavənd rayonu, Azərbaycan) — Azərbaycan Ordusunun əsgəri, 1-ci Qarabağ müharibəsi şəhidi.
Hərbi xidməti
Rafiq Hacıyev 1993-cü ildə, Azərbaycan Respublikasının ərazi bütövlüyü uğrunda gedən döyüşlərə könüllü yollanıb. Müxtəlif rayonların və strateji obyektlərin azad olunması uğrunda gedən döyüşlərdə fəal iştirak edərək şücaət göstərmişdir.
1994-cü il Yanvar ayının 5-i Xocavənd rayonunun işğaldan azad edilməsi uğrunda gedən ağır döyüşlər zamanı şəhid olmuşdur.
Ramsey-Kass-Kupmans modeli
thumb|200px|Tyallinq Kupmans Ramsey-Kass-Kupmans modeli (Ramsey modeli, iqtisadi artımın neoklassik modeli, ) — mükəmməl rəqabət şəraitində ekzogen iqtisadi artımın neoklassik modeli. Fərdi qərarların iqtisadiyyatda əmanət nisbətini necə formalaşdırdığını başa düşməkdə kömək etdi. Modeldən optimal istehlak dinamikası (Keyns-Ramsey qaydası) ekzogen qənaət dərəcəsini uğurlu əvəz etdi və daha sonra iqtisadi artımın sonrakı modellərində tətbiq olundu. Bununla belə, model adambaşına düşən gəlirdə ölkələrarası fərqlər üçün qənaətbəxş izahat vermir. Tyallinq Kupmans və David Kass tərəfindən eyni vaxtda və müstəqil olaraq hazırlanmışdır. 1963-cü ildə Frenk Ramseyin ideyalarından istifadə edərək.
Tarixi
İqtisadi inkişafın ilk modellərində (Solou modeli, Harrod — Domar modeli) ekzogen olaraq təyin edilmiş parametrlərdən istifadə olunurdu: “qənaət dərəcəsi” və “elmi-texniki tərəqqi sürəti” bunlardan son nəticədə iqtisadi artım templəri asılıdır. Tədqiqatçılar isə iqtisadi artım tempini daxili (endogen) amillərlə əsaslandırmaq istəyirdilər, çünki qənaət dərəcəsi olan modellərin bir sıra çatışmazlıqları var idi. Bu modellər inkişaf etməkdə olan və inkişaf etmiş ölkələr arasında səviyyələrdə və artım templərində davamlı fərqləri izah etmirdi. Tədqiqatçılar qənaət dərəcəsini iqtisadi agentlərin qərarlarının nəticəsi kimi izah etmək üçün hələ 1928-ci ilin dekabrında The Economic Journal-da dərc edilmiş Frank Ramzeyin “The Mathematical Theory of Savings” əsərinə müraciət etdilər. Burada istehlakçının zamanlararası faydalılıq funksiyası çıxarılıb və istehlakçının optimal seçimi üçün şərait tapılıb. İqtisadiyyat üzrə gələcək Nobel Mükafatı Tyallinq Kupmansın ideyalarından istifadə edərək, 6 dekabr 1963-cü ildə Yale Universitetində “müzakirə məqaləsi” kimi nəşr olunan “Kapital Yığımının Ümumi Modelində Optimal Artım” əsərində daha ətraflı variantı 1965-ci ildə “İnkişafın planlaşdırılmasına ekonometrik yanaşma” kitabında və Devid Kass 1965-ci ilin iyulunda “The Review of Economic Studies” jurnalındadərc edilmiş “Kapital Yığımının Ümumi Modelində Optimal Artım”da Ramseyi təqdim etmişdir (həmçinin Ramsey modeli kimi tanınır, iqtisadi artımın neoklassik modeli), onun əsas xüsusiyyəti mükəmməl rəqabət şəraitində qarşılıqlı əlaqədə olan istehlakçılar və firmaların optimallaşdırılması problemlərinin həlli zamanı qənaət dərəcəsinin müəyyən edilməsi idi.
Rejö Balint
Həyatı
Balint 1910-cu ildə ali təhsil almış, 1914-cü ildə qeyri-adi professor, 1917-ci ildə isə tam professor olmuşdur. O, 1929-cu ildə 54 yaşında qalxanabənzər vəzi xərçəngindən vəfat etmişdir.
Yuxarı Sakson dairəsi
Yuxarı Sakson dairəsi (Obersächsischer Reichskreis) 1512-ci ildə yaradılmış Müqəddəs Roma İmperiyasının imperiya dairələrindən biri. Dairədə Saksoniya kürfürstlüyü və Brandenburq markqraflığı üstünlük təşkil edirdi. Bundan əlavə dairədə Ernestin hersoqluqları və Pomeraniya var idi. 1635-ci il Praqa sülhü ilə Saksoniyaya düşən Luzatiya isə heç vaxt dairəyə alınmadı.
Üzvləri
Dairə aşağıdakı dövlətlərdən ibarət idi:
Google Bulud Platforması
İdarəetmə vasitələri
thumb|292x292px
Yardımlı bələdiyyələri
Yardımlı bələdiyyələri — Yardımlı rayonu ərazisində fəaliyyət göstərən bələdiyyələr.
Molodoqvardeysk
Molodoqvardeysk — Ukraynanın Luqansk vilayətində şəhər. Şəhərdə dəmiryol stansiyası mövcuddur. Kömür çıxarılır. Saflaşdırma fabriki var. Molodoqvardeysk Krasnodonun qəhrəman gənc qvardiyaçılarının şərəfinə adlandırılmışdır. 2020-ci ildə şəhərin əhalisi təqribən 22,575 nəfər idi. 2014 -cü ilin aprel ayından etibarən şəhər de-fakto olaraq Luqansk Xalq Respublikas ı tərəfindən idarə olunur.
Yardımlı bələdiyyələri
Tarixi
Azərbaycanda bələdiyyə sistemi 1999-cu ildə təsis edilib.
Kutun mühasirəsi
thumb|Qüvvələrin düzülüşü Qut-ül Amarə mühasirəsi ( Birinci Qut döyüşü) I Dünya Müharibəsi Mesopotamiya cəbhəsində, Osmanlı ilə Antanta qüvvələri arasında olan bir mühasirə döyüşü. 8.000 nəfərdən ibarət İngilis-Hind qarnizonu bağdadın 160 km cənubunda Qut qəsəbəsində Osmanlı ordusu tərəfindən mühasirəyə alınır. 1915-ci ildə bu qəsəbənin əhalisi təxminən 6.500 nəfərdir. 29 aprel, 1916-cı ildə qarnizonun təslim olmasından sonra mühasirə zamanı sağ qalanlar əsir olaraq Hələbə götürülmüşdür. thumb|Qut şəhərinin mühasirəsi
Başlanğıc
General-leytenant Carlz Tounshend komandanlığındakı ingilis VI Poona birləşməsi ( Hind qrupu) Bağdad a irəliləməyə çalışarkən 22-23 noyabr, 1915-ci ildə Salman-i Pak (Ktesifon) döyüşündə  Saqqallı Nurəddin Paşa tərəfindən məğlub edilərək geri çəkildi və 3 dekabr da Qut qəsəbəsinə yerləşdilər.
Mühasirə
Yeni qurulan Osmanlı ordusu VI Ordusunun komandanlığına təyin edilərək 5 dekabrda Bağdada çatan marşal Kolmar Von der Qoltz Paşanın əmri ilə İraq valisi və komandanı Saqqallı Nurəddin Paşanın hərbi qüvvələri Qutu mühasirəyə aldı.
Kömək cəhdləri
İlk kömək cəhdi general-mayor Fenton Aylmer komandanlığındakı 19 min nəfərlik ordu tərəfindən oldu. Bu ordu 1916-cı ilin yanvarında, Əli Qərbi çayının mənsəbinə çatdılar. thumb|[[Hind çayı|Hind mənşəli əsgərlərdən ibarət hava hücumundan müdafiə taqımı ]]
Şeyx Səəd döyüşü
İngilislər Qutun mühasirəsini ləğv etmək üçün general-mayor Fenton Aylmer komandanlığındakı "Dəclə" ordu hissələri ilə hücuma keçsə də, Şeyx Səəd döyüşündə 4.262 nəfər itki verərək, geri çəkildi. Bu döyüşdə geri çəkilmə əmrini verən IX Ordu Korpusu komandanı Saqqallı Nurəddin Paşa vəzifəsindən alındı və yerinə Ənvər Paşanın özündən bir yaş kiçik olan əmisi genral-leytenant Xəlil Paşa təyin edildi.
Vadi döyüşü
19 minlik ingilis ordusu 13 yanvar, 1916-ci ildəkı Vadi döyüşündə 1600 nəfər itki verərək yenidən geri çəkildi. left|thumb|Mühasirənin sonu
Fəlahiyyə döyüşü
Osmanlı ordusu Vadi döyüşündən sonra Fəlahiyyədə möhkəmləndi. Bura Dəclə çayı və Suvaikiyyə bataqlığı arasında quru bir keçid idi. 21 yanvarda 20 min nəfərlik ingilis qoşunları Fəlahiyyə döyüşündə 2.741 nəfər itki verərək, yenidən geri çəkildilər. Bu Qutda mühasirədə olan qarnizon üçün çox pis nəticələndi. left|thumb|Mühasirə zamanı xəstəlik və aclıqdan zəifləmiş [[hind mənşəli əsgər]]
Sabis döyüşü
İngilislər mühasirəni sonandırmaq üçün mart ayında general Fenton Aylmer rəhbərliyində yenidən hücuma başladılar. Ancaq 8 mart, 1916-cı ildə Sabisdə general Əli İhsan bəyin komandanlığındakı XIII Orduya  hücum etsələr də, 3.500 nəfər itki verərək geri çəkildilər. Sabis döyüşünda məğlubiyyət səbəbilə 12 mart, 1916-cı ildə general Aylmer vəzifəsindən çıxardılaraq, general Georg Frederik Qorrinqlə əvəz edildi.
Sonrakı hadisələr
Xəlil Paşa 20-30 min nəfərlik əlavə qüvvələrin cəbhəyə qatılmasını təmin etdi. Yeni təyin edilən general Qorrinq 5 aprel tarixində Fəlahiyyə, Beit Asiya və Sanniyyət bölgələrinə doğru hücuma keçdi. Hər iki tərəfin mövcud qüvvələri təxminən 30 min nəfər idi. 22 aprel tarixinə qədər müddətdə  1200 nəfər itki verən ingilislər geri çəkilməyə məcbur oldular.
Bu hücum əsnasında ingilislər tarixdə ilk dəfə havadan ərzaq və döyüş ləvazimatlarını mühasirədəkilərə ötürdülər. Lakin bu ləvazimatlar daha çox ya Osmanlı mövqelərinə, ya da Dəclə çayı na düşürdü.
19 aprel, 1916-cı ildə, VI Ordu komandanı marşal Von der Qoltz Paşa Bağdad da olan qərargahında tifus xəstəliyindən ğləndən sonra, yerinə Xəlil Paşa gətirild thumb|Mühasirədəki [[İngilislər|ingilis qüvvələrinin təslim olma haqqında sənədi, 29 aprel, 1916.]]
İngilis/Hind qarnizonunun təslim olması
29 aprel, 1916-ci ildə, general Tounshend Qutda olan açlığında təsiriylə digər 5 general, 481 zabit və 13.300 əsgər ilə birlikdə Osmanlı qüvvələrinə təslim oldu. Xəlil Paşa Qut-ül Amarə qələbəsindən sonra VI Orduya yayımladığı məktubda bunları dedi: Aslanlar ! Bütün Osmanlılara şərəf və şan, ingilislərə qara meydan olan bu qızğın torpağın günəşli səmasında şəhidlərimizin ruhları sevinclə gülərək uçarkən, mən də hamınızın pak alınlarından öpərək, hamınızı təbrik edirəm. Ordum həm Qut qarşısında, həm də Qutu qutarmağa gələn ordular qarşısında 350 zabit, 10 min əsgər şəhid vermişdir. Lakin buna qarşılıq bu gün Qutda 13 general, 481 zabit və 13 min 300 əsgər təslim alıram. Bu təslim aldığımız ordunu qurtarmağa gələn ingilis qüvələri də 30 min nəfər ziyan edərək geri dönmüşlərdir. Bu iki fərqə baxınca, cahanı heyrətlərə salacaq qədər böyük bir fərq görülür. Tarix bu hadisəni yazmaq üçün kəlmə tapmaqda çətinlik çəkəcəkdir. Budur, Osmanlı səbatının İngilis inadını qırdığı birinci zəfəri Çanaqqalada, ikinci zəfəri burada görürük ! İngilis qüvvələri 23 min ölü və yaralı itirmiş, Osmanlı qüvvələri isə 10 min ölü və yaralı vermişdir. 13 min ingilis və hind əsgəri əsir alınmışdır.
Nəticə
İngilis tarixçisi Ceyms Morris, Qut itkisini "Britaniya (İngiltərə) hərbi tarixindki ən alcaldıcı şərtlərlə təslimi" olaraq ifadə etmişdir. Bu məğlubiyyət ingilis mətbuatında və ictimamiyyətində çox böyük bir hay-küy salmışdı. Bu səbəbdən general Lake və general Qorrinq vəzifələrindən azad edilmiş və yerlərinə general Frederik Maud təyin edilmişdi. Bu döyüşün hərbi tarix baxımından əhəmiyyəti də odur ki, burada  bilinən ilk hava yoluyla ordu təminatı həyata keçirilmişdir. Lakin bu kifayət etməmiş və nəticəni dəyişməmişdir. Xəlil Paşa bu zəfərə görə Qut soyadını götürmüşdür. Dəstək qüvvələrinin gəlməsi ilə Qut şəhərinə irəliləyən general Frederik Maud rəhbərliyindəki Britaniya qüvvələri İkinci Qut döyüşündə 23 fevral, 1917-ci ildə Qut şəhərini geri aldı.
Bayram olaraq qeyd edilməsi
Qut-ül Amarə qələbəsi sadəcə Türk ordusu içərisində bayram olaraq qeyd olunurdu. 1952-ci ildə, Türkiyə nin Adnan Menderes iqtidarı dönəmində NATO-ya üzv olmasının ardından bayramın qeyd edilməsi ləğv edildi.
III Vamek (Meqreliya knyazı)
III Vamek — Dadianilər sülaləsinin nümayəndəsi. 1658-1661-ci illərdə Meqreliya knyazı, 1661-ci ildə isə qısa müddətlik İmereti çarı kimi hakimiyyətdə olmuşdur.
Həyatı
III Vamek Dadianilər sülaləsinin Lipartiani qoluna mənsub idi. Lipartianilər irsi olaraq Meqreliya knyazlığının Salipartiano bölgəsində hakimiyyətdə olublar. III Vamek çox güman ki, Meqreliya knyazı III Georginin qızı Annanın və Lipartianilər sülaləsindən Georgi Lipartianinin oğlu olmuşdur. Onun Salipartiano bölgəsindəki hakimiyəti 1618-ci ildən başlamışdır. O, Meqreliya knyazı II Levan Dadiani nin 1657-ci ildə ölümündən sonra III Liparit Dadiani nin Meqreliya hakimiyyətinə gəlməsinə qarşı çıxmışdır. III Vamek İmereti çarı III Aleksandr ın dəstəyini alaraq 1658-ci ildə Meqreliya taxtını ələ keçirmişdir. Bu dəstəyin qarşılığı olaraq II Levan Dadianinin xəzinəsinin çox hissəsini və İmereti çarlığı ilə sərhəddəki bölgəni III Aleksandra vermişdir.
1660-cı ildə çar III Aleksandrın ölümündən sonra İmeretidə taxta III Aleksandrın həyat yoldaşı çariça Darecan çıxdı. Bir müddət sonra Darecan yeni evləndiyi Vaxtanqı çar elan etdi. Lakin İmeretiyadaki zadəganların bir hissəsi bu qərara qarşı çıxdılar və ölkədə daxili qarşıdurmalar yaşandı. III Vamek qarşıdurmalardan istifadə edərək Darecanı və Vaxtanqı əsir adlı və 1661-ci ildə özünü İmereti çarı elan etdi. Darecan kömək üçün Kartli çarı V Vaxtanq a müraciət etdi və kömək edəcəyi təqdirdə ona İmereti taxtını vəd etdi. V Vaxtanq və III Vamek arasındakı qarşıdurmalardan sonra sülh müqaviləsi bağlandı. Müqaviləyə əsasən İmereti iki yerə bölündü. Bir hissəsi, III Vamekin hakimiyyəti altında qaldı, digər hissəsi isə Kartli çarlığının ərazilərinə birləşdirildi. V Vaxtanq və III Vamek arasındakı siyasi münasibətlər nikah diplomatiyası ilə gücləndirildi. Belə ki, III Vamekin qızının V Vaxtanqın oğlu Arçil ilə evlənməsinə qərar verildi. Lakin Arçilin İmeretidən torpaq tələb edəcəyindən qorxan III Vamek fikrini dəyişdi və qızını knyaz Bezhan Qoqoberidze ilə evləndirdi. Bu tərəflər arasında münasibətlərin korlanmasına gətirib çıxardı. Quriya knyazı Demetre Qurieli ilə ittifaq bağlayan V Vaxtanq İmeretini və Meqreliyanı ələ keçirdi. III Vamek dağlara qaçmağa məcbur oldu və tezliklə V Vaxtanqın əmri ilə sui-qəsd nəticəsində öldürüldü.
Fola Eş FK
Sportinq Sirkle Fola Eş — Fola Eş və ya sadəcə Fola kimi də tanınan, Lüksemburqun cənub-qərbində yerləşən Eş-sur-Alzette şəhərini təmsil edən peşəkar Lüksemburq futbol klubudur. Klub öz ev oyunlarını şəhərin cənubunda yerləşən Stad Emile Mayrisx stadionunda keçirir. Bu stadionunda klubun bacısı sayılan CA Fola Eş atletika klubu məşq edir.
Tarixi
Klub 1906-cı ildə İngilis dili müəllimi olan Jan Roeder tərəfindən təsis edilmişdir. Fola Lüksemburqun ilk futbol klubudur. Öz çiçəklənmə dövrü ərzində klub 1918-ci ildən 1924-cü ilə kimi dörd dəfə Milli Divizionun və iki dəfə Lüksemburq Kubokunun qalibi olmuşdur. Fola 1930-cu ildə daha bir dəfə ölkə çempionatının və 1955-ci ildə Lüksemburq Kubokunun qalibi olmuşdur. Bu uğurlardan sonra Fola uzun müddət çempionluq sevinci yaşaya bilməmişdir.
Fola inadla 1990-cı illərdə konsolidasiya dalğası zamanı daha böyük qonşuları olan Jeness Eş ilə birləşməyi rədd etmişdir. 2004-05 mövsümündə Fola Lüksemburq futbolunun üçüncü yarusuna enmişdir. Lakin gələn mövsüm bir pillə qalxmağı bacarmışdır. 2006-07 mövsümündə klub üçüncü yeri tutsa da, Viktoriya Rosport klubu ilə pley-off görüşlərində məğlub olmuşdur. 2007-ci ilin avqust ayında Fola keçmiş Mərakeş yığmasının yarımmüdafiəçisi Mustafa Hacı ilə müqavilə imzalamışdır. Bu transfer dünya futbolunda bomba kimi partlamışdır.
2008-ci ildə klub çempionatda ikinci yeri tutmasına baxmayaraq, Fortis Liqaya (Milli Divizion, ölkənin güclülər dəstəsi, 2009-cu ilin mart ayında BGL Liqasının maliyyə böhranı ilə əlaqədar adı dəyişdirilib) vəsiqə qazana bilməmişdir.
2013-cü ilin mart ayında Fola Eş klubu 25-ci oyun günündə rəqibi Jeness Eş klubu üzərində 5-1 hesabı ilə tarixi qələbə qazanaraq BGL Liqasının qalibi olmuşdur. Klub 83 ildən sonra növbəti dəfə ölkə çempionu adını qazanır. Stefano Bensi 20 qolla mövsümün bombardiri olmuşdur. Fola 2013-14 Çempionlar Liqası mövsümündə ikinci təsnifat mərhələsində iştirak etmişdir. Klub Dinamo Zaqreb klubuna evdə 0-5, səfərdə 0-1 hesabı ilə məğlub olaraq turnir ilə vidalaşmışdır. 2015-ci ildə Fola növbəti dəfə ölkə çempionu olmuşdur. 2014 və 2016-cı ildə vitse çempion olmuş, sonuncuda isə F91 Düdelanj klubu ilə bərabər xal toplamışdır.
2016-cı ildə Fola Eş 110-cu ad gününü qeyd edərkən Lüksemburqun ən qocaman klubu kimi Pionerlər Klubuna üzv olmuşdur.
Sovet hərbi qəbiristanlığı (Varşava)
Varşavadakı sovet hərbi qəbiristanlığı — Polşa nın paytaxtı Varşava şəhəri nin Mokotuv rayonu nda yerləşən Polşanı işğaldan azad etmək üçün Vermaxt a qarşı həyata keçirilən Varşava-Poznan əməliyyatı nda həlak olan Qızıl Ordu nun 21,468 əsgəri üçün xatirə kompleksi.
Xüsusiyyətlər
Kompleks Varşava da İkinci Dünya müharibəsi iştirakçıların xatirəsinə tikilən ilk abidədir. Kompleksdə əsgərləri təbrik dən fəhlələr təsvir edilmişdir. 1944-cü il də gerçəkləşən Varşava üsyanı nın baş verdiyi yerin yaxınlığında tikilən kompleks sosialist realizmi metodundan ilhamlanaraq inşa edilmişdir. Abidə 9 may 1950-ci il də açılmışdır.
Sahəsi 19.2 hektar olan qəbiristan kompleksinin ana hissəsində əsgərlərin kütləvi məzarları yerləşir. Kütləvi məzarların yerləşdiyi sahə iki yerə bölünür. Hər iki hissənin mərkəzində 38 metrlik bir obelisk yerləşir. Obeliskin təpəsində bir qızıl ulduz var. Qəbiristanda rus və polyak dillərində həkk olunmuş mətnlər mövcuddur.
Xatirə kompleksi hal-hazırda Polşa hökuməti tərəfindən qorunur. Qəbiristanlıqda hər iki aydan bir təmizlik işləri aparılır.
17 yanvar 2002-ci il də Varşava şəhəri nin Vermaxt qüvvələrindən azad edilməsinin (17 yanvar 1945) 57-ci yubileyi münasibətilə Rusiya Prezidenti Vladimir Putin və keçmiş Polşa Prezidenti Aleksandr Kvasnevski qəbiristanlığa çələng yerləşdiriblər. 2007-ci il in yanvar ayı nda verilən fərmana əsasən Polşa hökuməti kompleksin baxım və təmirinin məsulu olmuşdur.
2016-cı il in avqust ayı nda Rusiya Mərkəzi Bankı xatirə kompleksinin təsvir edildiyi 1 rublluq əsginas buraxmağa başlamışdır.
20 mart 2017-ci il də qəbiristanlıq naməlum şəxslər tərəfindən vandalizmə məruz qaldı, bu isə Polşa nın bir sıra siyasətçilərinin və nazirliklərininin qınanması ilə nəticələnmişdir. .
Sucəddin Mirzəyev
Həyatı
Sucəddin Mirzəyev 9 iyun 1956-cı ildə Masallı rayonunun İkinci Yeddioymaq kəndində anadan olmuşdur. 1973-cü ildə M.A.Əliyev adına Azərbaycan Dövlət İncəsənət İnstitutunun dram və kino aktyorluğu fakültəsinə daxil olmuş və 1977-ci ildə oranı bitirmişdir. Həmin ildən N. B. Vəzirov adına Lənkəran Dövlət Dram Teatrında çalışmağa başlamışdır.
Şəxsi həyatı
Ailəlidir, bir oğlu, bir qızı, 4 nəvəsi var.
Tur de Frans
Tur de Frans — Fransada 1903-cü ildən keçirilən dünyanın ən məşhur və nüfuzlu velosiped yarışması.
Yarışmanın prinsipləri
300px|thumb|right|[[Yelisey çöllərində velosipedçilər]] Tur de Frans 21 mərhələdən ibarətdir:
Yarışın tam uzunluğu — 3000-4000 km arasındadır (yollar və mərhələlərin ölçüsü hər il dəyişilir).
Baş təsnifat — toplam vaxta əsasən yarışçıların iştirakının qiymətləndirilməsidir.
Ən qısa vaxtda yarışı başa vuran velosipedçi turnirin qalibi olur.
Ən qısa vaxta görə qələbədən başqa iştirakçılar üçün bu nominasiyalar da mövcuddur: Bu nominasiyaların liderləri müəyyən rəngli köynəklər geyinirlər.
Sarı köynək 20px Le maillot jaune
Sarı köynəyi Tur de Fransın ən yaxşı vaxta sahib olan lideri geyinir. Bu köynək digərləri ilə müqayisədə daha prestijli sayılır. Əvvəllər sarı səhifələri olan və yarışa sponsorluq edən qəzet liderin köynəyinə tikilirmiş. Sarı köynək geyinmək ənənəsi də o vaxtdan qalmışdır.
Yaşıl köynək 20px Le maillot vert
Sprinter hesabında lider olan velosipedçi yaşıl köynək geyinir. Ənənə 1953-cü ildən mövcuddur.
Noxudlu ağ köynək 20px Le maillot à pois rouges
Qırmızı noxudlu ağ köynəyi ən yaxşı dağ velosipedçisi geyinir. Köynək fransızca à maillot pois rouges adlanır ki, bunun da hərfi tərcüməsi "qırmızı noxudlu köynək"dir.
Ağ köynək 20px Le maillot blanc
Yarışın ən yaxşı gənc yarışçısı ağ köynək geyinir. Bu köynəyi geyinən velosipedçinin yarış keçirilən ilin 1 yanvarına qədər yaşı 25-dən az olmalıdır. Ənənə 1975-ci ildən mövcuddur.
Ən aqressiv yarışçı 20px Prix de la combativité
Hər mərhələnin nəticəsinə görə ən aqressiv (döyüşkən, mübariz) velosipedçiyə növbəti gün qırmızı fonda yazılmış xüsusi ağ nömrə verilir. Ən vacib meyarlardan biri: hücum stili nümayiş etdirmək, davamlı həmlələr etmək sayılır. Ən aqressiv velosipedçini mütəxəssislər qrupu müəyyənləşdirir.
Polheym
Polheym ("Qütbdəki ev") - Roald Amundsen tərəfindən Cənub qütbünə yerləşdirilən düşərgənin adı. O, oraya 14 dekabr 1911-ci ildə ekspedisiyanın digər 4 üzvü ilə birlikdə - Helmer Hanssen, Olav Byaland, Oskar Vistinq və Sverre Hassellə çatmışdı.
Dance Alone
Dance Alone — Makedoniya Respublikasının 2017 Avroviziya Mahnı Müsabiqəsindəki mahnısı.
Yana Burçeska "Dance Alone" mahnısı ilə Makedoniya Respublikasını Ukraynanın paytaxtı Kiyevdə keçirilən Avroviziya 2017-də təmsil etmişdir. Mahnı Yoakim Persson, Aleks Omar, Florens və Borislav Milanov tərəfindən bəstələnmişdir.
Cib kitabları
Pocket Books Simon & Schuster- in əsasən kağız üzlü kitablar nəşr edən bölməsidir.
Tarix
Pocket Books 1939-cu ilin əvvəlində ABŞ-da ilk kütləvi bazarda cib ölçülü kağız kitablar istehsal etdi və nəşriyyat sənayesində inqilab etdi. Alman Albatros Kitabları 1931-ci ildə Kurt Enochun rəhbərliyi altında rəngli kodlu kağız üzlü nəşrlər xətti ideyasına öncülük etmişdi və İngiltərədəki Penguin Books bu ideyanı 1935-ci ildə təkmilləşdirdi və növbəti ildə bir milyon kitab çap olundu.
Pocket Books, Robert de Graff ilə birlikdə Simon & Schuster-in tərəfdaşları olan Richard L. Simon , M. Linkoln ("Maks") Şuster və Leon Shimkin tərəfindən təsis edilmişdir.
Penguin-in uğuru, onu Amerika bazarına çıxarmaq üçün Simon & Schuster nəşriyyatları ilə əməkdaşlıq edən sahibkar Robert de Graffı ilhamlandırdı. Qiyməti 25 sent olan və kenquru Gertrudanın (rəssamın qayınanası Frank Libermanın adını daşıyır) loqosunu əks etdirən Pocket Books-un yüngül ədəbiyyatın, məşhur qeyri-bədii ədəbiyyatın və sirrlərin təkrar nəşrləri ilə bağlı redaksiya siyasəti ilə əlaqələndirilmişdir. ənənəvi paylama kanallarından kənarda kitab satmaq strategiyası. Kiçik format ölçüsü, 4,25" x 6,5" (10,8 sm x 16,5 sm) və kitabların tikişlə deyil, yapışqanlı olması xərcləri azaltan yeniliklər idi.
Bu siyahıya yeddi roman daxildir, ən sonuncusu altı ildir ( İtirilmiş üfüqlər, 1933), iki klassik (Şekspir və Uyuyan yüksəkliklər , hər ikisi müəllif hüququndan məhrumdur), bir sirr romanı, bir şeir kitabı ( Yetər İp ) və bir özünü. - yardım kitabı.
Wuthering Heights nəşri bestsellerlər siyahısına düşdü və birinci ilin sonunda Pocket Books 1,5 milyon ədəddən çox satdı. Robert de Qraff filmləri ilə öz seçimlərini təkmilləşdirməyə davam etdi və sirr romanlarına, xüsusən də Christie və Erle Stanley Gardnerin romanlarına daha çox diqqət yetirdi.
Cib və onun təqlidçiləri İkinci Dünya Müharibəsi zamanı inkişaf etdi, çünki maddi çatışmazlıqlar onların xeyrinə işləyirdi. Müharibə zamanı Pocket Avon Books-u müəllif hüquqlarını pozduğuna görə məhkəməyə verdi: digər məsələlərlə yanaşı, Nyu-York əyalət məhkəməsi Pocket-in cib formatında eksklüziv hüququ olmadığını müəyyən etdi (həm Pocket, həm də Avon Leslie Charteris 'The Saint sirrinin kağız üzlü nəşrlərini nəşr etdi ) seriyası və başqaları).
Daha sonra böyük bir nəşriyyat firmasının ilk qadın CEO-su olacaq Phyllis E. Grann, Pocket Books-u o vaxtkı CEO Richard E. Snyder- in idarəçiliyinə yüksəltdi. Grann 1976-cı ildə Putnama getdi.
1981-ci ildə Dr. Benjamin Spokun Körpə və Uşaq Baxımı kitabı o dövrdə 28 milyon nüsxə sataraq və 1946-cı ildə satın alınaraq ən çox satılan kitablar siyahısına daxil edildi.
1989-cu ildə Syuzan Sussmanın “The Dieter” kitabı Pocket Books tərəfindən nəşr olunan ilk sərt üz qabığı oldu.
Pocket də əvvəllər Vampir Qatil Buffi əsasında romanlar nəşr etdi. Buffy məhsullarından birinin müəllifi Gertrude Cibdir, şirkətin kenquru loqosuna istinad edir. (Buffy romanları indi Simon Spotlight Entertainment, Simon & Schuster- in başqa bölməsi tərəfindən nəşr olunur.) Pocket Books həm də hazırda Ceyms O'Barrın məşhur əsəri The Crowun nəşr hüquqlarına sahib olan bölmədir.
Priştina
Priştina və ya Priştine (Albanca: Prishtinë / Prishtina/Prishtë/ ; Serbcə: Priština / Пришт) Kosovanın paytaxtı və ən böyük şəhəri.
Ox (V mövsüm)
"Ox" teleserialının beşinci mövsümünün premyerası The CW telekanalında 5 oktyabr 2016-cı ildə təqdim edilmiş və 24 may 2017-ci ilə kimi davam etməklə 23 seriyanı ehtiva etmişdir. Mort Veyzinger və Corc Papp tərəfindən yaradılmış, cinayətkarlıqla mübarizə aparan kostyumlu DC Comics qəhrəmanı Yaşıl Oxun macəralarından bəhs edən teleserial digər Ox Kainatı serialları ilə eyni dünyanı paylaşır. Beşinci mövsümün şourannerləri Mark Quqqenhaym və Vendi Merikl olmuşlar. Əsas personaj Oliver Kuinni canlandıran Stiven Amellə yanaşı serialın əsas aktyor heyətinə Con Diql rolu ilə Devid Ramsi, Teya Kuinn rolu ilə Uilla Holland, Felisiti Smok rolu ilə Emili Bett Rikards və Kventin Lens rolu ilə Pol Blektorn daxildir. Yeni mövsümdə daha əvvəlki seriyalarda formalaşmış əsas aktyor heyətinə Körtis Holt rolu ilə Exo Kellum və Prometey rolu ilə Coş Segarra qoşulmuşlar.
Milyonçu-pleyboy Oliver Kuinn (Stiven Amell) gəmi qəzası nəticəsində Şimali Çin dənizindəki sirli Lian Yu adasına düşüb beş il orda vaxt keçirdikdən sonra vətəri Starlin-sitiyə (sonradan Star-sitiyə dəyişdirilir) qayıdaraq cinayətkarlığa qarşı mübarizəyə başlayır. Beşinci mövsümdə Oliver yeni qisasçılar dəstəsini yetişdirir. Dəstəyə Vəhşi köpək ləqəbli Rene Ramirez (Rik Qonzales), Cənab Terrifik ləqəbli Körtis Holt, Artemida ləqəbli Evelin Şarp (Medison MakLaflin) və Reqmen ləqəbli Rori Reqan (Co Dinikol) daxildir. Oliver yeni mövsümdə həm də yeni Qara bülbül olan polis xəfiyyəsi Dayna Dreykin (Culianna Harkavi) təlimi ilə məşğul olur. Oliver qiasasçılıq və yeni vəzifəsi olan şəhər meri səlahiyyətlərini tənzimləməyə çalışır. Beşinci mövsümdə Oliverin əsas düşməni kimi onun keçmişi ilə əlaqəsi olan təhlükəli cinayətkar Prometey təqdim edilir. Oliver eyni zamanda Dünya-2-dən Lorelin bənzəri olan cani Qara sirena (Keti Kessidi) ilə mübarizə aparmalı olur. Fleşbeklərdə Oliverin ölmüş hesab edildiyi beş il ərzində Rusiyanın cinayətkar dəstələrindən olan Bratvaya qoşularaq cani Konstantin Kovarla (Dolf Landqrin) əlaqə yaratması göstərilir. Burada o, Taliya əl-Qul (Leksa Doiq) ilə tanış olur və məşq etdirilir.
11 mart 2016-cı ildə serial beşinci mövsüm üçün yenilənmiş və 5 iyul 2016-cı ildə Vankuver, Britaniya Kolumbiyası, Kanada ərazisində yeni mövsümün çəkilişlərinə başlanılmışdır. 2017-ci ilin aprelində mövsümün çəkilişləri tamamilə bitirilmişdir. Beşinci mövsüm tənqidçilər tərəfindən müsbət qarşılanmışdır. Bu mövsümdə Ox Kainatı üçün ənənəvi olan üçüncü krossover hadisəsi baş tutmuşdur. Hadisədə Ox Kainatının “Fleş”, “Sabahın əfsanələri” və “Supergörl” serialları da iştirak etmişlər. Beşinci mövsüm 18 sentyabr 2017-ci ildə DVD və Blu-ray formatlarında satışa çıxarılmışdır. 8 yanvar 2017-ci ildə serialın altıncı mövsüm üçün uzadıldığı elan edilmişdir.
Dünya Hicab Günü
Dünya Hicab Günü — 2013-cü ildə Nəzmə Xan tərəfindən təsis edilmiş hər il keçirilən gün. Tədbir hər il fevralın 1-də dünyanın 140 ölkəsində keçirilir. Məqsəd bütün dinlərdən olan qadınları hicab geyməyə həvəsləndirməkdir. Tədbirin təşkilatçıları bu günü qeyri-müsəlman qadınlara hicabla yaşamağa imkan yaradan gün kimi dəyərləndirirlər.
Bu gün dünya üzrə 1 milyona yaxın qadına hicab barədə məlumatlar verilir və onlar müxtəlif tədbirlərdə iştirak etməyə dəvət edilir.
Tənqidi yanaşmalar
Feminist fəal Asra Nomani, "Müsəlman qadınlar olaraq, əslində, dinlərarası həmrəylik adına hicab taxmamağınızı xahiş edirik" deyərək, "Bu müasir hərəkat siyasi İslam ideologiyasını yayır." deyə qeyd etmişdir.
Digər müsəlman islahatçı Məcid Navaz bu günü "müasir müsəlman cəmiyyətlərinə hakim olmaq üçün mühafizəkar müsəlmanlar tərəfindən yaxşı maliyyələşdirilən bir səy" kimi tənqid edir və hadisənin, baş örtüyünün həmişə könüllü olaraq istifadə edildiyini göstərən "yanlış təfsiri" yaydığını qeyd edərək bildirir ki, "hicab" bütövlükdə yaylıq mənasına gəlir. O, həmçinin bu tədbiri "keçmişdən qalmış yanaşmadan daha betər" adlandırmaqla, təklif edirdi ki, adı dəyişdirilərək "Hicab seçim günüdür" adlandırılsın.
2018-ci ildə Kanadalı insan hüquqları müdafiəçisi Yasmine Məhəmməd, hicabın aradan qaldırılması üçün dövlət senzurasına və dövlətə qarşı olan qadınları təbrik etmək üçün #HicabGününəYox kampaniyasına başladı. O qeyd edirdi ki,
Əlvəndi (Bostanabad)
Əlvəndi — İranın Şərqi Azərbaycan ostanının Bostanabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 72 nəfər yaşayır (12 ailə).
Şayon Harrison
Şayon Adam Harrison (13.7.1997 ) — Tottenhem Hotspur klubundan icarə əsasında Sautend Yunayted klubunda hücumçu kimi çıxış edən peşəkar İngiltərə futbolçusudur.
Klub karyerası
Harrison öz peşəkar karyerasında debütünü Tottenhem klubu ilə 25 oktyabr 2016-cı ildə etmişdir. O, 83-cü dəqiqədə Liverpul klubu ilə qarşılaşmada Corcs-Kevin N'Kudunu əvəz etmişdir. Həmin görüşdə Tottenhem EFL Kubokunda Liverpula 2-1 hesabı ilə məğlub olmuşdur.
20 yanvar 2017-ci ildə Harrison icarə əsasında Liqa 2 təmsilçilərindən Yeovil Taun klubu ilə mövsüm sonuna qədər müqavilə imzalamışdır. O, Yeovil klubu ilə debütünü 21 yanvar 2017-ci ildə Blekpul klubu ilə oyunda etmişdir. Həmin görüşdə Yeovil Blekpul ilə 2-2 bərabərə qalmışdır.
Türk dünyası coğrafiyası
Türk dünyası coğrafiyası - AMEA akademik H.Ə.Əliyev adına Coğrafiya İnstitutunun nəşri olan “Türk dünyasının coğrafiyası və etnosu”nun I cildi
I cild
Fiziki coğrafiya cildi 386 səhifədən ibarət olub təqribən 11 milyon kvadrat metrdən artıq bir ərazinin fiziki coğrafi xüsusiyyətlərinə həsr edilmişdir. Burada Türk dünyasının coğrafi mövqeyi, bəşər sivilizasiyasında çox böyük rolu olan, dünya tarixinin, mədəniyyətinin, ədəbiyyatının, coğrafi biliklərin, folklorunun, elminin formalaşmasında xüsusi yeri olan böyük bir toplumun özünəməxsus xüsusiyyətləri coğrafi baxımdan araşdırılır və ümumiləşdirilir.
İsa Kəlbiyev
İsa Rəhim oğlu Kəlbiyev (21 sentyabr 2002; Göytəpə, Cəlilabad rayonu, Azərbaycan — 13 sentyabr 2022; Kəlbəcər rayonu, Azərbaycan) — Azərbaycan Xüsusi Təyinatlı Qüvvələrinin əsgəri. 2022-ci il sentyabrın 12-dən 13-nə keçən gecə Ermənistan Silahlı Qüvvələrinin Kəlbəcər rayonu istiqamətində, Azərbaycan-Ermənistan sərhədində Azərbaycan Ordusuna qarşı törətdiyi təxribat nəticəsində şəhid olmuşdur.
Həyatı
İsa Kəlbiyev 21 sentyabr 2002-ci ildə Cəlilabad rayonunun Göytəpə şəhərində Rəhim Kəlbiyevin və Nəfisə Kəlbiyevanın ailəsində anadan olmuşdur. 2008-2019-cu illərdə Cəlilabad rayon Göytəpə şəhər 1 saylı tam orta məktəbdə orta təhsil almışdır. Subay idi.
Hərbi xidməti
İsa Kəlbiyev 2020-ci ildə Səfərbərlik və Hərbi Xidmətə Çağırış üzrə Dövlət Xidmətinin Cəlilabad rayon şöbəsi tərəfindən hərbi xidmətə çağırılmışdır. Azərbaycan Silahlı Qüvvələrinin sıralarında, "N" saylı hərbi hissələrdən birində sıravi əsgər kimi xidmət etmişdir. Hərbi xidmətini başa vurduqdan sonra "müddətdən artıq hərbi xidmət" kurslarına yazılmışdır. Kursları bitirən İsa Kəlbiyev Xüsusi Təyinatlı Qüvvələrin sıralarında müddətdən artıq həqiqi hərbi xidmət edirdi.
2022-ci il sentyabrın 12-si gecə və 13-ü səhər saatlarında Ermənistan silahlı qüvvələri tərəfindən Azərbaycan-Ermənistan dövlət sərhədinin Daşkəsən, Kəlbəcər, Laçın və Zəngilan istiqamətlərində genişmiqyaslı təxribat törədilmişdir. Təxribat nəticəsində Azərbaycan-Ermənistan sərhədində sərhəd toqquşması baş vermişdir. Döyüşlərdə Xüsusi Təyinatlı Qüvvələrin hərbçisi kimi iştirak edən İsa Kəlbiyev 13 sentyabr 2022-ci ildə Kəlbəcər rayonu istiqamətində döyüş tapşırığını yerinə yetirərkən şəhid olmuşdur. 16 sentyabr 2022-ci ildə nəşi evinə gətirilərək doğulduğu Cəlilabad rayonunun Göytəpə şəhərində dəfn edilmişdir. Dəfn mərasimində Cəlilabad Rayon İcra Hakimiyyətinin başçısı Rafiq Cəlilov, Milli Məclisin sədr müavini Fəzail İbrahimli, deputatlar Malik Həsənov, Elman Nəsirov, hüquq mühafizə orqanlarının rəhbərləri, rayon ictimaiyyətinin nümayəndələri, qazilər və müharibə veteranları, kənd sakinləri, İsa Kəlbiyevin yaxınları və hərbçi yoldaşları iştirak etmişlər.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş İsa Kəlbiyev Azərbaycan Prezidenti İlham Əliyevin 05.11.2022-ci il tarixli Sərəncamına əsasən ölümündən sonra 3-cü dərəcəli "Vətənə xidmətə görə" ordeni və "Vətən uğrunda" medalı ilə təltif edilmişdir.
İstinadlar
<references group="" responsive="0">
Saksoniya kürfürstlüyü
Saksoniya kürfürstlüyü (, həmçinin ) imperator IV Karl 1356-cı il Qızıl Bullası ilə tərəfindən Askaniya sülaləsinin idarə etdiyi Sakse-Vittenberq hersoqluğunu kürfürstlük statusuna yüksəltdiyi zaman qurulan Müqəddəs Roma İmperiyasının dövləti idi. O, təxminən 40000 km2 ərazini əhatə edirdi. Askaniya sülaləsinin nəsli kəsildikdən sonra, 1423-cü ildə Vettin sülaləsindən olan Maysen markqraflarına verildi, onlar hersoq iqamətgahını Elba çayı sahilindəki Drezdenə köçürdülər. 1806-cı ildə İmperiyanın dağılmasından sonra Vettin kürfürstləri Saksoniyanı ərazi krallığa çevirdilər.
Molodoy kommunist (jurnal, SSRİ)
Molodoy kommunist (mənası – gənc kommunist), əvvəllər Yunı kommunist və Molodoy bolşevik — Ümumittifaq Lenin Kommunist Gənclər İttifaqı Mərkəzi Komitəsinin aylıq ictimai-siyasi və nəzəri jurnalı.
Tarixi
1918-ci ilin dekabrından Moskvada ayda bir dəfə nəşr olunmuşdur. Ümumittifaq Lenin Kommunist Gənclər İttifaqı Mərkəzi Komitəsinin orqanı olan qəzet 1918–1938-ci illərdə "Yunı kommunist", 1939–1953-cü illərdə "Molodoy bolşevik" adları altında çıxmışdır. Qəzet marksist-leninist nəzəriyyənin problemlərini, komsomol siyasi maarifi məsələlərini, gənc nəslin həyatını işıqlandırır, xarici ölkələrdə gənclərin həyatı haqqında məlumat vermişdir. Jurnal ədəbiyyata, incəsənətə, idmana dair məqalələr də dərc etmişdir. 1982-ci ildə tirajı 1 milyon nüsxəyə yaxın olmuşdur.
NGC 4314
NGC 4314, Yeni Baş Kataloqda qeydə alınmış qalaktikadır. Göy üzündə Veronikanın Saçları bürcü istiqamətində yerləşir. SBa tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Dərbənd (qəzet)
Qəzet 1920-ci ildə «Şurai Dağıstan» adı ilə dərc olunmağa başlamışdır. 1922-ci ildən isə «Dağıstan fuqarası» (ərəb əlifbası ilə) adı ilə dərc olunur. 1931-ci ilin oktyabr ayından qəzet «Kolxoz yolu» («Kolxoz jolu»), 1932-ci ilin martından isə «Lenin bayrağı» («Lenin вajraƣь/Ленин байрағы/Ленин бајрағы») adı ilə nəşr olunur. 1960 - 1963-cü illərdə isə qəzetin buraxılışı dayandırılır. Sonradan «Kənd mayakı» («Кәнд маjaкы»). Daha sonradan isə «Leninçi» («Ленинчи») adını alır. 1990-cı illərin əvvəllərindən isə bu gün ki adını alır. 1920 - 1922-ci illərdə Buynakskda, 1922 və 1924 - 1930-cu illərdə Maxaçqalada, 1923 və 1930-cı ildən Dərbəndə dərc olunur.
Zeynal bəy türbəsi
Zeynal bəy türbəsi— Türkiyə də, Batman ili nin olan Hasankeyfdə (Hısn-ı Keyfa) yerləşir. Türbə Dəclə çayından şimalda, Hasankeyf körpüsündən qərbdədir.
Türbənin şimal giriş qapısı üzərindəki kitabədə Uzun Həsənin hakimiyyəti dövründə ölən oğlu Zeynal bəy Bayandur üçün tikdirildiyi qeyd edilir. Türbənin tikiliş ili kitabədə qeyd olunmasa da, onun Otluqbeli döyüşündə (1473) qəfil hücuma keçməsi və Osmanlı ordusuna qarşı etdiyi bü hücumda ağır yaralandığı, bir müddət sonra vəfat etməsi barədə məlumatlar var.
Anadoluda Zeynal bəy türbəsinin başqa oxşarı yoxdur. Türbənin üzərindəki kitabədən məlum olur ki, "Ustad Əbdürrəhmanoğlu Pirhüseyn" tərəfindən inşa edilmişdir.
Türbə dairəvi formada, silindirik formada inşa edilmişdir. Baxım zəif olduğundan qəza vəziyyətindədir. Üzərindəki və içərisindəki naxışların və yazıların bir hissəsi dağılmışdır.
Ilısu Barajının tikintisi sona çatdıqdan sonra su altında qalmaması üçün xüsusi texnolohiya vasitəsilə 12 may 2017-ci ildə Hasankeyf Yeni Mədəniyyət Parkına daşınmışdır.
Planı
Xaricdən slindirik formada olan türbə, daxildə səkkizbucaqlı şəklindədir. Yuxarı hissə kürə formasında olan qübbə ilə örtülür. Şimal və cənubunda iki böyük qapı yuxarısında, qərb tərəfdə bir pəncərəsi var.
Türbənin alt hissəsi daşlardan tikilmiş və silindirik şəkildədir. Bu hissənin üzəri tamamilə uçmuşdur, arxa hissəsindəki daşlar sökülmüşdür. Qərb tərəfdə taşlarla bəzənmiş olan məzar otağının girişi var. Alt hissəsində iki kərpic sırası vardır. Kərpiclərə qədər olan hissə sadə daşlardan ibarətdir. Azərbaycandakı oxşarları kimi bu türbənin də aşağı hissəsindəki saşların üzəri demək olar ki, örtülməmişdir. Üfüqi və şaquli şəkildə uzanan bu kərpiclər türbənin xarici görünüşündə də təsir göstərirlər. Belə ki, onlar həm də bəzəkdirlər.
Kalosa-de-Ensarrya
Kalosa-de-Ensarrya  — İspaniyada yerləşən bələdiyyə və şəhər.
Bəlidəyyə Marina-Baxa ərazisinin 34. km² hissəsini əhatə edir.
2010-cu ildə şəhər əhalisinin siyahıya alınmasına görə 7888 nəfərə çatmışdır.
Ənarcan (Bostanabad)
Ənarcan — İranın Şərqi Azərbaycan ostanının Bostanabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 346 nəfər yaşayır (70 ailə).
Filler
Filler (fillér) — 1892-ci ildən 1999-cu ilə qədər dövriyyədə olan Macarıstanın xırda sikkəsi.
Müxtəlif dövrlərdə filler Avstriya-Macarıstan kronu, Macarıstan kronu, pengö və forintin yüzüncü hissəsi olmuşdur. Adı "dörd" mənasını verən Vierer alman sözündən gəlir, bu termin həmçinin 4 kreytser dəyərində olan Avstriya-Macarıstan sikkəsinin adı idi.
Son fillerlər 1999-cu ildə zərb olunmuşdur, hal-hazırda real pul dövriyyəsində iştirak etmirlər, lakin yenə də Macarıstan forintinin ayrılmaz hissəsi hesab olunurlar.
Avstriya-Macarıstan kronu
Avstriya-Macarıstan kronu 1892-ci ildə Avstriya-Macarıstanın pul vahidi kimi dövriyyəyə daxil oldu. İmperiyanın Avstriya hissəsində xırda pula "heller", Macarıstan hissəsində isə "filler" deyilirdi. 1900-cü ilə qədər köhnə sikkələr də dövriyyədə idi, onların nisbətləri: 1 qulden (florin) = 2 krona, 1 kreytser = 2 filler (heller). Filler sikkələri Kremnitsa zərbxanasında zərb olunurdu və onlar (heller sikkələri kimi) imperiyanın bütöv ərazisində qanuni ödəniş vasitəsi sayılırdı.
Birinci Dünya müharibəsinin başlaması 2, 10 və 20 filler dəyərində sikkələr dəmirdən zərb olunmağa başlandı və 1 filler sikkələrin zərb edilməsi dayandırıldı. Avstriya-Macarıstanın dağılmasından sonra, filler sikkələri də daxil olmaqla, Avstriya-Macarıstan kronunun istifadəsi yeni yaradılan dövlətlərin ərazisində milli kredit və pul sistemləri yaradılana qədər davam etdi.
Macarıstan kronu
Kremnitsa zərbxanasının avadanlığı 1920-ci ildə Budapeştə aparıldı və burada filler sikkələrin zərb edilməsi başlandı. 1920–1922-ci illərdəki 10 və 20 filler sikkələri 1914-cü il tipli Avstriya-Macarıstan sikkələrinin növündə zərb edilirdi. Sikkələrin görünüşü, xüsusiyyətləri və habelə Kremnitsa zərbxanasının nişanı "K" dəyişməz qaldılar.
. 1920-ci ilin noyabr ayında Poçt Əmanət Bankının filler məzənnəsində mübadilə biletləri dövriyyəyə buraxıldı. 1920-ci ildə, sikkə bənzər banknotların sınaq nüsxələri nominal dəyəri 50 filler olan kartondan hazırlandı. Avers tərəfində Macarıstan gerbi, revers hissəsində isə nominal təsvir olundu.
Molodoy kommunist (jurnal, Azərbaycan)
Molodoy kommunist (, ; mənası – gənc kommunist) — Azərbaycanda aylıq komsomol jurnalı, Azərbaycan Kommunist Gənclər İttifaqı Mərkəzi Komitəsi və BK-nın orqanı.
Tarixi
"Molodoy kommunist" Azərbaycan Kommunist Gənclər İttifaqı Mərkəzi Komitəsi və BK-nın orqanı kimi 1920–1921-ci illərdə nəşr olunmuşdur. İlk nömrəsi 21 oktyabr 1920-ci il tarixində, 3–4-cü nömrələri isə 1 fevral 1921-ci ildə çıxmışdır. Cəmi neçə nömrəsi çıxması haqqında dəqiq məlumat yoxdur. "Molodoy kommunist"də 1920-ci ilin sentyabrında Bakıda keçirilən Şərq gənclərinin I qurultayı, Kommunist Gənclər İnternasioanlı, Azərbaycan komsomol təşkilatlarının fəaliyyəti haqqında materiallar dərc olunmuşdur.
Venom
Venom — Marvel Comics nəşriyyatı tərəfindən yayımlanan, əsasən Hörümçək-adamla əlaqəli komiks kitablarında görünən uydurma personaj. Personaj maye formalı amorf yad planetli Simbiot olmaqla, yaşaması üçün daşıyıcı - əsasən insanla əlqəyə girməsi vacibdir. Daşıyıcı ilə əlaqəyəgirdikdən sonra, Simbiot inkişaf etmiş güc və bacarıqlarını onun istifadəsinə verir. Venom Simbiotu insanla əlaqəyə girdikdən sonra yaranan yeni ikili varlıq özünü adətən “Venom” adlandırır. Personaj ilk dəfə canlı yad planetli kostyum kimi “The Amazing Spider-Man #252” (may, 1984) komiksində təqdim edilmiş, onun tam görünməsi isə “The Amazing Spider-Man #300” (may, 1988) baş tutmuşdur.
Venom Simbiotunun ilk daşıyıcısı Piter Parker olmuş, lakin, Simbiotun pis xasiyyətini başa düşdükdən sonra Parker onu özündən ayıra bilmişdir. Simbiotun sonrakı daşıyıcıları arasında ən məşhuru Eddi Brok olmuş, məhz onun Venom olduğu dövrdə personaj Hörümçək-adamın əsas düşməninə çevrilmişdir. Q.A.L.X.A.N.-ın məlumatlarında Venom, Maqneto, Doktor Dum və Qırmızı kəllə ilə birlikdə insanlıq üçün əsas təhlükə hesab edilir.
Komiks müxbiri və tarixçisi Mayk Konroy personaj haqqında yazır: “Hörümçək-adam üçün dəyişik kostyum kimi başlayan bir şey, Marvelin ən böyük qarabasmalarından birinə çevrilmişdir.” IGN tərəfindən təşkil edilmiş “Bütün zamanların ən böyük 100 komiks canisi” siyahısında Venom iyirmi ikinci yerdə qərarlaşmışdır. IGN Mak Qarqanın Venom çevrilməsini, "The Top 50 Avengers" siyahısında on yeddinci, Fleş Tompsonun çevrilməsini iyirmi yeddinci yerdə qərarlaşdırmışdır. “Empire” jurnalının “50 ən böyük komiks personajı” siyahısında personaj otuz üçüncü yerdə qərarlaşmışdır.